கேள்வி: அனில் குமாரி மல்கோத்ரா பற்றி விளக்கவும்.
பதில்: அனில் குமாரி மல்கோத்ரா (''Anil Kumari Malhotra'') என்பவர் ஓர் இந்திய ஓமியோபதி மருத்துவர் ஆவார். இவர் தில்லி பல்கலைக்கழகம் இணைந்த நேரு ஓமியோபதி மருத்துவக் கல்லூரி மற்றும் மருத்துவமனையின் முதல்வராகப் பணியாற்றினார். அலகாபாத்திலுள்ள சிறீ சாய்நாத் ஓமியோபதி முதுகலை கல்வி நிறுவனத்தில் தன்னுடைய ஓமியோபதி மருத்துவ மேற்படிப்பை 2006 ஆம் ஆண்டு முடித்தார். 2007 ஆம் ஆண்டு ஆகத்து ஓன்றாம் தேதி முதல் நேரு மருத்துவ கல்லூரியின் முதல்வராக மல்கோத்ரா பணியாற்றினார். பல மருத்துவ ஆய்வுக் கட்டுரைகளை வெளியிட்டுள்ளதால் அனில் குமாரி நன்கு அறியப்படுகிறார். இவருடைய மருத்துவ ஆராய்ச்சி கட்டுரைகளை விவரிக்கும் விதமாக பல்வேறு மருத்துவ பட்டறைகளை நடத்தினார். பல்வேறு மருத்துவக் கல்வித் திட்டங்களில் தொடர்ச்சியாகப் பங்கேற்றார். அனில் குமாரியின் மருத்துவ பங்களிப்பை சிறப்பிக்கும் வகையில் இந்தியாவின் உயரிய நான்காவது குடிமக்கள் விருதான பத்மசீறீ விருது 2016 ஆம் ஆண்டு இவருக்கு வழங்கப்பட்டது.